Կողքից ոսկեվազցի Սիմոն Սիմոնյանը ասում է, որ ընդհանրապես Ոսկեվազից 350 մարդ է մեկնել ռազմաճակատ, 160-ը զոհվել է։ Այս գյուղից է նաեւ Սովետական Միության հերոս Սուրեն Սարգսյանը։ Ճիշտ է, նա հիմա Երեւանում է բնակվում, բայց ժամանակ առ ժամանակ այցելում է հայրենի գյուղ։ Իսկ Ոսկեվազում նրանով իրավամբ հպարտանում են։ «Հիմա էլ թոռս՝ Զավենը, ծառայում է մեր Հայոց բանակում,- ասում է Արաքս տատն ու ավելացնում,- շատ լավ է ծառայում։ Ես մենակ մի բան կուզեմ, որ թոռս պատվով ծառայի, վերադառնա, երկիրը խախանդ լինի, աշխարհն էլ խաղաղ...»։